
Hitzordu solidarioak herritarrak bilduko ditu urriaren 18an     
Dortsal bakoitza bularreko minbiziaren aurkako ikerketa bilakatuko du ASAMMAren VII. Lasterketak   

[bookmark: _Hlk242175483]• 10:30ean irtengo da Cervantes pasealekutik, eta bost kilometroko ibilbidea korrika edo oinez egin daiteke       

• Izen-emateak 10 euro balio du eta adin guztietako pertsonentzat dago zabalik. Dortsalak urriaren 17an jasoko dira El Corte Inglésen        

Vitoria-Gasteiz, 2026ko urriak 8.- Urriaren 18an, igandean, Gasteizen egingo den Bularreko Minbiziaren eta/edo Minbizi Ginekologikoaren aurkako Lasterketa Solidarioaren zazpigarren edizioa aurkeztu dute ASAMMAk eta Vital Fundazioak. Ekimenak herritar guztiak deitu ditu berriro, eta helburu bi ditu: gaixotasun horiei aurre egiten dieten pertsonen errealitatea ikusaraztea eta parte-hartzea ikerketari emango zaion zuzeneko laguntza bihurtzea.

Aurkezpena Arkabian egin da, eta bertan izan dira Marisol Díaz de Cerio, ASAMMAko presidentea; Arantxa Ibáñez de Opacua, Vital Fundazioko zuzendaria; eta Ana López de Uralde, Kirolaren, Osasunaren eta Garapenerako Lankidetzaren zinegotzia. “Lasterketa hau ez da denbora edo posizio onena lortzeko; laguntzea du helburu, familia askoren parte den errealitatea ikusaraztea eta elkarrekin aurrera egitea. Gasteizko elkartasuna ikerketa gehiago eta etorkizun handiagoa izan dadila lortuko du dortsal bakoitzak”, adierazi du Marisol Díaz de Cerio ASAMMAko presidenteak.

Bestalde, Arantxa Ibáñez de Opacuak honako hau nabarmendu du: “Vital Fundazioan beharrezkoa deritzogu lasterketa hau bultzatzeari, kaltetuei nahiz urte osoan arlo guztietan laguntzen lan egiten duten elkarteei ikusgarritasuna ematen baitie. Ikerketaren beharra azpimarratu behar dugu, eta gizarteko sektore guztiak inplikatzea lortu behar dugu, minbiziari buruzko kalitatezko ikerketa finantzatzeko, gaixoen bizi-itxaropena hobetu dezan. Ekarpen bakoitza garrantzitsua da ”.

Herritar guztiek egiteko moduko bost kilometro

Irteera 10:30ean izango da, Cervantes ibilbidetik, eta helmuga ere inguru horretan kokatuko da. Bost kilometroko ibilbidea hitzordu inklusiboa izan dadin planteatu da: korrika nahiz oinez osa daiteke, familian, lagunekin edo banaka. Babes, sentsibilizazio eta konpromiso mezu komunaren inguruan milaka pertsona berriro biltzea du helburu ASAMMAk.


Bildutako dirua GEICAMera bideratuko da     

Izen-emateak 10 euroko prezioa du eta bildutako diru guztia GEICAM Bularreko Minbiziaren Ikerketarako Espainiako Taldeari emango zaio. Erakunde horrek ikerketa kliniko, epidemiologiko eta translazional independentea sustatzen du, eta, gainera, etengabeko prestakuntza medikoa eta gaixotasunari buruzko dibulgazioa errazten ditu. 30 urtetik gorako jardueraren ondoren, GEICAMek 200 azterketa kliniko eta translazional baino gehiago egin ditu.

Saiakuntza klinikoak funtsezkoak dira oraindik irekita dauden galderei erantzuteko, ebidentzia zientifikoa sortzeko eta praktika klinikoa eta bularreko minbizia duten pertsonen bizi kalitatea hobetzeko. Ekarpen solidario horren bidez, VII. lasterketak zuzenean lotzen du inskripzio bakoitza ikerketa-ahalegin horrekin.

“Gaixotasuna hobeto ezagutzea, tratamenduak hobetzea eta aukera berriak irekitzea ahalbidetzen du ikerketak. Horregatik, parte hartzen dutenek jakin dezatela beren hamar euroak dortsal bat baino gehiago direla: helburu zehatza duen ekarpena dira, GEICAMek aurrera egiten jarraitu dezan ”, azpimarratu du ASAMMAko presidenteak. 

Izen-emateak eta dortsalak jasotzea 

Izen-emateak online egin daitezke, ASAMMAren webgunearen bidez, eta aurrez aurre elkartearen egoitzan, Vicente Abreu kaleko 7an, 10:00etatik 12:00etara. Dortsalak urriaren 17an jasoko dira, larunbata, El Corte Inglésen, 10:00etatik 14:00etara eta 16:00etatik 20:00etara.

Informazioa nahiz izen-emateak: www.asammavitoria.org/carrera-asamma/

